[{"text_idx": "#000006", "text": "Dathlodd campysau Powys, Grw\u0302p Colegau NPTC Ddiwrnod Iechyd Meddwl y Byd yn gynharach y mis hwn, drwy helpu i wella ymwybyddiaeth o\u2019r materion sy\u2019n ymwneud ag iechyd meddwl."}, {"text_idx": "#000007", "text": "O dan arweiniad Ffederasiwn Byd ar gyfer Iechyd Meddwl, roedd y thema eleni yn seiliedig ar \u2018bobl ifanc ac iechyd meddwl mewn byd sy\u2019n newid\u2019, gyda chydweithwyr o Golegau\u2019r Drenewydd a Bannau Brycheiniog yn cynnal digwyddiadau gwybodaeth ar y ddau safle."}, {"text_idx": "#000009", "text": "Yn ystod y diwrnod, rhoddodd myfyrwyr Iechyd a Gofal Cymdeithasol, Coleg Y Drenewydd rodd yn y fan a\u2019r lle i Bonthafren gydag arian a godwyd gan y cacennau hyfryd yr oeddynt wedi eu darparu eu hunain."}, {"text_idx": "#000010", "text": "Mewn mannau eraill, mae Newton Brown, Swyddog Menter, yn rhedeg prosiect gyda myfyrwyr i helpu i godi arian ar gyfer elusen iechyd meddwl."}, {"text_idx": "#000011", "text": "Roedd y diwrnod gwybodaeth hefyd yn rhoi cyfle i diwtoriaid pwnc rwydweithio a\u0302 gweithwyr proffesiynol sy\u2019n gweithio ym maes iechyd meddwl, ac mae trefniadau wedi\u2019u gwneud er mwyn i sgyrsiau gael eu cynnal gan y sefydliadau i grwpiau penodol o fyfyrwyr dros yr wythnosau nesaf."}, {"text_idx": "#000012", "text": "Hefyd roedd cwnselwyr Coleg yn gallu trafod eu gwaith a\u2019u llwybrau atgyfeirio at asiantaethau allanol."}, {"text_idx": "#000014", "text": "\u201cRoedd ein myfyrwyr wedi mwynhau\u2019r gacen yn fawr iawn ac wedi ymgysylltu a\u0302\u2019r bwrdd naws. Teimlai fel cyfle pwysig i barhau i ddatblygu normaleiddio defnyddio\u2019r mathau hyn o wasanaethau ac yn gyfle i ni ddyfnhau ymwybyddiaeth myfyrwyr am y gwasanaethau cwnsela a chymorth sydd ar gael ar y safle ymhellach.\u201d"}]